Broj: 27/03-34-51895-1/24

Sarajevo, 28.11.2024. godine

Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije BiH“, br. 12/03, 34/03 i 65/13 ) i člana 6.stav (1)Odluke o kriterijima za izbor i imenovanje predsjednika i članova Upravnog i Nadzornog odbora JU „Studentski centar“ Sarajevo, čija imenovanja vrši Vlada Kantona Sarajevo(„Službene novine Kantona Sarajevo“, br. 44/14 i 23/21), ministrica za nauku, visoko obrazovanje i mlade Kantona Sarajevo objavljuje

**JAVNI OGLAS**

**ZA IZBOR I IMENOVANJE ČLANOVA**

**UPRAVNOG ODBORA JU „STUDENTSKI CENTAR“ SARAJEVO**

Izbor i imenovanje članova Upravnog odbora JU „Studentski centar“ Sarajevo se vrši za sljedeće pozicije:

1. član – predstavnik Univerziteta u Sarajevu;
2. član – predstavnik zaposlenika JU „Studentski centar“ Sarajevo.

Člana Upravnog odbora JU „Studentski centar“ Sarajevo imenuje i razrješava Vlada Kantona Sarajevo. Za člana Upravnog odbora JU „Studentski centar“ Sarajevo može biti imenovan kandidat koji ispunjava opće i posebne uslove.

Opći uslovi:

1. da je kandidat državljanin Bosne i Hercegovine;
2. da je kandidat stariji od 18 godina;
3. da kandidat nije otpuštan iz državne službe kao rezultat disciplinske mjere na bilo kojem nivou vlasti u Bosni i Hercegovini u periodu od prethodne tri godine od dana objavljivanja upražnjene pozicije;
4. da kandidat nema poslovnu saradnju sa JU „Studentski centar“ Sarajevo i/ili njegov bliski srodnik, a koja podrazumijeva novčanu naknadu, osim primanja po osnovu radnog odnosa kandidata;
5. da se na tog kandidata ne odnosi član IX 1. Ustava Bosne i Hercegovine;
6. da kandidat nije osuđivan za krivično djelo ili za privredni prestup;
7. da kandidat nije izabrani zvaničnik, nosilac izvršnih funkcija ili savjetnik u smislu Zakona o sukobu interesa u institucijama vlasti Bosne i Hercegovine („Službeni glasnik BiH“, br. 16/02, 14/03, 12/04 ).

Posebni uslovi:

1. da kandidat posjeduje univerzitetsku diplomu i najmanje pet godina radnog staža u struci nakon sticanja univerzitetske diplome;
2. da kandidat nema privatni finansijski interes u JU „Studentski centar“ Sarajevo u smislu Zakona o sukobu interesa u institucijama vlasti Federacije Bosne i Hercegovine;
3. da kandidat, u trenutku podnošenja aplikacije, nije član više od jednog upravnog ili nadzornog odbora bilo kojeg pravnog lica (ustanove, privredna društva, agencije, udruženja, fondovi i sl.);
4. da kandidat nije direktor JU „Studentski centar“ Sarajevo;
5. da je kandidat zaposlen na neodređeno vrijeme u JU „Studentski centar“ Sarajevo – za kandidate koji apliciraju kao predstavnici zaposlenika JU „Studentski centar“ Sarajevo;
6. da kandidat ima zasnovan radni odnos na Univerzitetu u Sarajevu – za kandidate koji apliciraju kao predstavnici Univerziteta u Sarajevu;
7. kandidat za predsjednika ili člana Upravnog odbora JU „Studentski centar“ Sarajevo ne može biti imenovan više od dva puta uzastopno.

Prava i obaveze člana Upravnog odbora JU „Studentski centar“ Sarajevo definisani su Zakonom o ustanovama, drugim relevantnim zakonskim i podzakonskim propisima te internim aktima JU „Studentski centar“ Sarajevo. Mandat člana Upravnog odbora JU „Studentski centar“ Sarajevo traje četiri godine.

Javni oglas ostaje otvoren 15 dana od dana posljednjeg objavljivanja.

Prijavu na Javni poziv kandidati podnose na prijavnom obrascu Ministarstva za nauku, visoko obrazovanje i mlade(Obrazac SC24). Prijavni obrazac kandidati mogu preuzeti sa internet stranice Ministarstva *https://mon.ks.gov.ba/* ili na protokolu Kantona Sarajevo.

Uz prijavni obrazac (Obrazac SC24) kandidat je obavezan priložiti sljedeću dokumentaciju (original ili ovjerena fotokopija):

* + 1. univerzitetsku diplomu;
    2. uvjerenje o državljanstvu (ne starije od šest mjeseci);
    3. potvrdu/uvjerenje o radnom stažu u struci;
    4. potpisanu izjavu (ovjerenu od strane nadležne općinske službe) kojom kandidat potvrđuje:
* da nije otpuštan iz državne službe kao rezultat disciplinske mjere na bilo kojem nivou vlasti u Bosni i Hercegovini u periodu od prethodne tri godine od dana objavljivanja upražnjene pozicije;
* da nema poslovnu saradnju sa JU „Studentski centar“ Sarajevo i/ili njegov bliski srodnik, a koja podrazumijeva novčanu naknadu, osim primanja po osnovu radnog odnosa kandidata;
* da se na tog kandidata ne odnosi član IX 1. Ustava Bosne i Hercegovine;
* da nije osuđivan za krivično djelo ili za privredni prestup;
* da nije izabrani zvaničnik, nosilac izvršnih funkcija ili savjetnik u smislu Zakona o sukobu interesa u institucijama vlasti Bosne i Hercegovine;
* da nema privatni finansijski interes u JU „Studentski centar“ Sarajevo u smislu Zakona o sukobu interesa u institucijama vlasti Federacije Bosne i Hercegovine;
* da, u trenutku podnošenja aplikacije, nije član više od jednog upravnog ili nadzornog odbora bilo kojeg pravnog lica (ustanove, privredna društva, agencije, udruženja, fondovi i sl.);
  + 1. potvrdu/uvjerenje kojom kandidat dokazuje da je zaposlen na neodređeno vrijeme u JU „Studentski centar“ Sarajevo – za kandidate koji apliciraju kao predstavnici zaposlenika JU Studentski centar Sarajevo;
    2. potvrdu/uvjerenje kojom kandidat dokazuje da ima zasnovan radni odnos na Univerzitetu u Sarajevu – za kandidate koji apliciraju kao predstavnici Univerziteta u Sarajevu.

Ispunjenost uslova pod tačkom g) posebnih uslova Javnog oglasa (da kandidat za člana Upravnog odbora JU „Studentski centar“ Sarajevo ne može biti imenovan više od dva puta uzastopno), Ministarstvo provjerava po službenoj dužnosti.

Prijavu sa potrebnom dokumentacijom dostaviti lično ili poštom na adresu: Ministarstvo za nauku, visoko obrazovanje i mlade Kantona Sarajevo, ul. Reisa Džemaludina Čauševića 1,

*sa naznakom*

„Prijava na Javni oglas za izbor i imenovanje članova

Upravnog odbora JU „Studentski centar“ Sarajevo (Ne otvaraj - otvara Komisija)“

Neblagovremene, nepotpune i neuredne prijave neće biti uzete u razmatranje.

***M I N I S T R I C A***

***Prof. dr. Adna Mesihović***